
PROJEKTS uz 08.07.2026.

vēlamais datums izskatīšanai: Attīstības komitejā 08.07.2026.

domē: 30.07.2026.
sagatavotājs: Guna Smilga
ziņotājs: Guna Smilga

	LĒMUMS	
Ādažos, Ādažu novadā
				
2026. gada 30.jūlijā  					Nr.«DOKREGNUMURS»	


Par zemes ierīcības projekta apstiprināšanu zemes vienībai Boķu ielā 1, Iļķenē 

Ādažu novada pašvaldības dome izskatīja SIA “Moota” (reģistrācijas Nr. 40203017586, juridiskā adrese Krišjāņa Barona iela 95A-12, Rīga, e-pasts marcis@moota.lv) sertificētās personas zemes ierīcības darbu veikšanā Mārča Mistra (sertifikāta Nr. AA0087) 08.06.2026. iesniegumu (reģistrēts 08.06.2026. ar Nr. ĀNP/1-11-1/26/3537) ar lūgumu apstiprināt zemes ierīcības projektu (turpmāk- Projekts) zemes vienībai ar kadastra apzīmējumu 80440060083.  
Izvērtējot ar iesniegumu saistītos apstākļus, tika konstatēts:
1. Ādažu novada pašvaldības dome 2026. gada 26. martā pieņēma lēmumu Nr. 107 "Par zemes ierīcības projekta uzsākšanu zemes vienībai Boķu iela 1, Iļķene".
2. Atbilstoši Nekustamā īpašuma valsts kadastra informācijas sistēmas datiem zemes vienībai, kadastra apzīmējums 80440060083, 1,9863 ha platībā, kas sastāv no lauksaimniecībā izmantojamas zemes 1,5761 ha un meža 0,4102 ha, noteikts nekustamā īpašuma lietošanas mērķis ar kodu 0101- Zeme, uz kuras galvenā saimnieciskā darbība ir lauksaimniecība.
3. Zemes ierīcības projekta risinājums paredz, ka zemes vienība, kadastra apzīmējums 8044006083, tiek sadalīta 4 jaunveidojamās zemes vienībās.
4. Projektētā zemes vienība Nr.1 ir neapbūvēta un saskaņā ar Ādažu novada teritorijas plānojumu atrodas Lauksaimniecības teritorijā (L). Piekļuvi paredzēts veidot no Vecštāles ceļa (pašvaldības ceļš). 

5. Projektētā zemes vienība Nr.2 ir neapbūvēta un saskaņā ar Ādažu novada teritorijas plānojumu atrodas Lauksaimniecības teritorijā (L). Piekļuvi  paredzēts veidot no Boķu ielas (pašvaldības iela). Zemes vienībai ir apgrūtinājums: ekspluatācijas aizsargjoslas teritorija gar elektrisko tīklu kabeļu līniju, kods7312050201, 0,00002 ha. 

6. Projektētā zemes vienība Nr.3 ir neapbūvēta un saskaņā ar Ādažu novada teritorijas plānojumu atrodas Lauksaimniecības teritorijā (L). Piekļuvi  paredzēts veidot no Boķu ielas (pašvaldības iela).
7. Projektētā zemes vienība Nr.4 ir neapbūvēta un saskaņā ar Ādažu novada teritorijas plānojumu atrodas Transporta infrastruktūras teritorijā (TR). Zemes vienībai ir apgrūtinājumi: ekspluatācijas aizsargjoslas teritorija gar elektrisko tīklu kabeļu līniju, kods 7312050201, 0,0019 ha; Ekspluatācijas aizsargjoslas teritorija, kods 7312030100, 0,0485 ha; Dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam ar apgrūtinājumam piekritīgo platību, kods 8317010100, 0,0485 ha; Pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam ar apgrūtinājumam piekritīgo platību, kods 8317020100, 0,0485 ha. 

8. Nav nepieciešama iesniegtā zemes ierīcības projekta pilnveidošana vai noraidīšana. 

9. Pašvaldību likuma 4. panta pirmās daļas 15. punkts un 10. panta pirmās daļas 21. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

10. Teritorijas attīstības plānošanas likuma 12. panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

11. Zemes ierīcības likuma 19. pants noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu. 

12. Ministru kabineta 02.08.2016. noteikumi Nr. 505 "Zemes ierīcības projekta izstrādes noteikumi" noteic: 
12.1. 26.punkts - pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju;
12.2. 28.punkts - ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu.
13. Ministru kabineta 29.06.2021. noteikumi Nr. 455 "Adresācijas noteikumi" 9.punkts un 15.punkts noteic, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta un pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam.

14. Ministru kabineta 20.06.2006. noteikumi Nr. 496 "Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība" noteic:
14.1. 2. punkts - nekustamā īpašuma lietošanas mērķi atbilstoši detālplānojumam, lokālplānojumam, vietējās pašvaldības teritorijas plānojumam vai normatīvajos aktos noteiktajā kārtībā uzsāktai zemes vai būves pašreizējai izmantošanai kadastrālās vērtēšanas vajadzībām nosaka: zemes vienībai un plānotai (projektētai) zemes vienībai; zemes vienības daļai vai plānotai (projektētai) zemes vienības daļai;
14.2. 5. punkts - nosakot vai mainot lietošanas mērķi nosaka vai maina lietošanas mērķim piekrītošo zemes platību;
14.3. 6. punkts - lietošanas mērķim piekrītošo zemes platību pilsētās nosaka kvadrātmetros, bet lauku apvidos - hektāros; 
14.4. 16.1. apakšpunkts - lietošanas mērķi nosaka, ja tiek izveidota jauna zemes vienība vai zemes vienības daļa;
14.5. 18. punkts - lietošanas mērķa noteikšanu vai maiņu šo noteikumu 16. vai 17. punktā minētajos gadījumos mēneša laikā ierosina nekustamā īpašuma īpašnieks, vai, ja tāda nav - tiesiskais valdītājs, valsts vai vietējās pašvaldības zemei - tās lietotājs vai, ja tāda nav, - nomnieks vai apbūves tiesīgais. Lietošanas mērķa noteikšanu vai maiņu var ierosināt arī attiecīgā valsts vai pašvaldības institūcija.
14.6. 23. punkts noteic, ka neapbūvētai apbūves zemes vienībai (zemes vienības daļai) funkcionālās zonas lietošanas mērķi nosaka vai maina atbilstoši detālplānojumā, lokālplānojumā vai vietējās pašvaldības teritorijas plānojumā norādītajai plānotajai (atļautajai) izmantošanai, ievērojot šo noteikumu 7. un 8. pielikumu. 
Pamatojoties uz Pašvaldību likuma 4. panta pirmās daļas 15. punktu un 10. panta pirmās daļas 21. punktu, Teritorijas attīstības plānošanas likuma 12. panta trešo daļu, Zemes ierīcības likuma 19. pantu, Ministru kabineta 02.08.2016. noteikumu Nr. 505 „Zemes ierīcības projekta izstrādes noteikumi” 26. un 28. punktu, Ministru kabineta 20.06.2006. noteikumu Nr. 496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 2., 5., 6., 16.1, 17.2, 18., 23., 28. un 33. punktu, Ministru kabineta 29.06.2021. noteikumu Nr. 455 „Adresācijas noteikumi” 9. un 15. punktu, kā arī domes Attīstības komitejas 08.07.2026. atzinumu, Ādažu novada pašvaldības dome
NOLEMJ:
1. Apstiprināt sertificēta zemes ierīcības darbu veicēja Mārča Mistra (sertifikāta Nr. AA0087) izstrādāto zemes ierīcības projektu zemes vienības Boķu ielā 1, Iļķenē, Ādažu pag., Ādažu nov. ar kadastra apzīmējumu 80440060083 sadalīšanai. 

2. Projektētajai zemes vienībai, kas zemes ierīcības projektā apzīmēta ar Nr.1, piešķirt adresi “Boķi”, Iļķene, Ādažu pag., Ādažu nov., LV-2103 un noteikt nekustamā īpašuma lietošanas mērķi 0,6678 ha platībā - Zeme uz kuras galvenā saimnieciskā darbība ir lauksaimniecība (kods 0101).

3. Projektētajai zemes vienībai, kas zemes ierīcības projektā apzīmēta ar Nr.2, saglabāt adresi Boķu iela 1, Iļķene Ādažu pag., Ādažu nov., LV-2103 (klasifikatora kods 106696716), un noteikt nekustamā īpašuma lietošanas mērķi 0,6019 ha platībā - Zeme uz kuras galvenā saimnieciskā darbība ir lauksaimniecība (kods 0101).

4. Projektētajai zemes vienībai, kas zemes ierīcības projektā apzīmēta ar Nr.3, piešķirt adresi Boķu iela 3, Iļķene, Ādažu pag., Ādažu nov., LV-2103 un noteikt nekustamā īpašuma lietošanas mērķi 0,6681 ha platībā - Zeme uz kuras galvenā saimnieciskā darbība ir lauksaimniecība (kods 0101).

5. Projektētajai zemes vienībai, kas zemes ierīcības projektā apzīmēta ar Nr.4, noteikt nekustamā īpašuma lietošanas mērķi 0,0485 ha platībā - Zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101).

6. Centrālās pārvaldes Nekustamā īpašuma nodaļai ar šo lēmumu noteiktos nekustamā īpašuma lietošanas mērķus un ar tiem saistīto informāciju tiešsaistes datu pārraides režīmā iesniegt reģistrēšanai Nekustamā īpašuma valsts kadastra informācijas sistēmā. 

7. Centrālās pārvaldes Administratīvajai nodaļai šo lēmumu nosūtīt adresācijas objektu īpašniekiem un Valsts zemes dienestam E-adresē.


8. Pašvaldības izpilddirektora vietniecei veikt lēmuma izpildes kontroli.

9. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.



Pašvaldības domes priekšsēdētāja vietnieks					Ģ. Dubkēvičs
attīstības jautājumos				 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:
@Iesniedzējai	 SIA “Moota”, adrese Krišjāņa Barona iela 95A-12, Rīga, 
e-pasts marcis@moota.lv 
@TPN
@IDRV


Guna Smilga, 26292558

ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




